《日暖万年枝》
唐代·郑师贞

禁树敷荣早，偏将丽日宜。光摇连北阙，影泛满南枝。

得地方知照，逢时异赫曦。叶和盈数积，根是永年移。

宵露犹残润，薰风更共吹。馀晖诚可托，况近凤凰池。

作者简介：郑师贞，生卒年不详。郡望荥阳(今属河南)。敏捷超群，闻名于时。曾应进士试。娶宪宗元和间邕管经略招讨使李位之女为妻。事迹见《柳河东集》卷一〇《李位墓志》。《全唐诗》存诗1首。